มีเพศสัมพันธ์ตอนมีประจำเดือน วันที่ 2 (19 ม.ค.) กับ 5 (22 ม.ค.) ใส่ถุงยางอนามัยทุกครั้งไม่แตก ไม่รั่วค่ะ แต่ประจำเดือนยังไม่มาได้ประมาณ 7 วันแล้วค่ะปกติรอบเดือน 28 วัน เดือน ม.ค. มาวันที่ 18 ประจำเดือนของ ก.พ. ต้องมาประมาณวันที่ 16 ถูกต้องไหมคะ เลยสงสัยว่าจะท้อง หรือเป็นอาการของการมีเพศสัมพันธ์ตอนที่มีประจำเดือนเลยทำให้วันเลื่อนได้ค่ะ แต่ก็มีอาการปวดท้องหน่วงๆ ร่วมด้วยค่ะ
สวัสดีค่ะ หากมีเพศสัมพันธ์ในวันที่ 2 และ 5 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นมีน้อยมาก คือน้อยกว่า 1%ดังนั้น การที่ประจำเดือนยังไม่มา ก็ไม่น่าเกิดจากการตั้งครรภ์ อย่างไรก็ตาม แนะนำควรลองตรวจหาการตั้งครรภ์ดูก่อนค่ะ หากตรวจไม่พบ ก็จะเกิดจากสาเหตุอื่นๆ เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มเร็ว เป็นต้น ซึ่งแนะนำควรรอประจำเดือนไปอีกซักระยะ ประจำเดือนก็น่าจะมาในที่สุดค่ะส่วนการที่มีเพศสัมพันธ์ในช่วงที่มีประจำเดือนนั้น ไม่ได้เป็นสาเหตุที่ทำให้ประจำเดือนในรอบต่อไปมาช้าได้ค่ะ